19वें ओवर में डेयरडेविल्स सिर्फ चार रन बना सके और आखिरी छह गेंदों पर उन्हें जीत के लिए तीन रनों की दरकार थी और कप्तान जॉर्ज बेले ने आखिरी ओवर अक्षर पटेल को सौंपी। अक्षर ने शुरुआती दो गेंदों पर दो रन दिए, लेकिन तीसरे गेंद पर बड़ा शॉट लगाने के प्रयास में केदार जाधव (3) का कैच अनुरीत ने लपक लिया। इस बीच छोर बदल चुके एंजेलो मैथ्यूज ने पांचवीं गेंद पर चौका जड़कर डेयरडेविल्स की आईपीएल में 11 हार के सिलसिले को तोड़ दिया। किंग्स इलेवन की ओर से अनुरीत को दो विकेट मिले, जबकि संदीप शर्मा और अक्षर ने एक-एक विकेट चटकाया।